शीर्षक: #DelhiRiots: दंगों के बाद मानसिक संतुलन खोते और बीमारियों के शिकार होते लोग\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
सदरे आलम

उत्तर-पूर्वी दिल्ली के चंदू नगर में रहने वाले सदरे आलम की मानसिक स्थिति पहले से ही कुछ ठीक नहीं थी लेकिन दंगों के बाद उनकी हालत दिन पर दिन बदतर हो रही है.

अपने जले हुए घर में बैठे वो कभी अपना वोटर आईडी कार्ड निकालकर उसे उलट-पलटकर देखते हैं तो कभी कोई और काग़ज़. 

काग़ज़ देखते-देखते कभी वो अचानक से रो पड़ते हैं तो कभी ग़ुस्से में आकर चीख़ने लगते हैं. पत्नी अमीना और आस-पड़ोस के लोगों का कहना है कि दंगों के बाद से सदरे आलम अपना मानसिक संतुलन पूरी तरह खो बैठे हैं.

अकेले सदरे आलम ही मानसिक स्वास्थ्य की दिक़्क़तों से नहीं जूझ रहे हैं बल्कि उत्तर-पूर्वी दिल्ली के अलग-अलग इलाक़ों में बड़ी संख्या में लोग को कुछ ऐसी ही तकलीफ़ों से दो-चार हो रहे हैं.

समाप्त

11 साल की फ़ातिमा सोते-सोते अचानक चौंककर जग जाती हैं. उसकी मां सलमा बताती हैं कि उन्हें पसीने से तर-बतर अपनी डरी-सहमी बेटी को दोबारा सुलाने के लिए घंटों मशक्क़त करनी पड़ती है.

फ़ातिमा

खजूरी ख़ास के रहने वाले नाज़िम बताते हैं कि उनके मोहल्ले की एक अधेड़ महिला दंगों के बाद इस क़दर डर गई थीं कि पड़ोसियों को अपने पास से हिलने भी नहीं देती थीं.

नाज़िम ने बताया, "एक बार उन्होंने मेरा पैर कसकर पकड़ लिया और चिल्लाने लगीं. हालत ऐसी हो गई थी कि उन्हें काबू करना मुश्किल हो गया था. तीन रातें बीतने के बाद भी वो सो नहीं पा रही थीं. फिर किसी ने उन्हें केमिस्ट से नींद की दवा लाकर दी, तब जाकर वो सो पाईं. लेकिन उनकी हालत में कुछ ख़ास सुधार नहीं हुआ. आख़िरकार उनके शौहर उन्हें लेकर अस्पताल चले गए."

खजूरी ख़ास में ही रहने वाली नुज़हत खाना तो बना रही हैं लेकिन उनके डरे हुए बच्चे ठीक से खा नहीं पा रहे हैं. दंगों में नुज़हत के पति दिलावर के कंधे में गोली लगी थी. फ़िलहाल वो एम्स के ट्रॉमा सेंटर में भर्ती हैं और नुज़हत घायल पति की देखभाल करने के साथ-साथ अपने तीन छोटे बच्चों को संभाल रही हैं.

नुज़हत बताती हैं, "हफ़्ते भर से ज़्यादा हो गया लेकिन मेरे कानों में अब भी दंगाइयों की आवाज़ें गूंजती हैं. रात में ठीक से नींद नहीं आती. थोड़ी-सी भी आवाज़ होती है तो धड़कनें तेज़ हो जाती हैं कि कहीं फिर से हमला तो नहीं हो गया."

जले हुए घर की सफ़ाई के बाद राख से काले पड़े हाथ दिखातीं सलमा

'दंगों की यादें ज़हन से नहीं जा रहीं'

ये सभी लोग दंगों की डरावनी यादें भुलाकर अपनी बिखरी...